Všeobecne záväzné nariadenie obce Trnovo č. 01/2023

o  poplatku za komunálne odpady

a drobné stavebné odpady

Obec Trnovo, Obecné zastupiteľstvo v Trnove v zmysle § 4 ods. 3 písm. c) , § 6 a § 11 ods. 4 písm. d), e) a g) zákona č. 369/1990 Zb. o obecnom zriadení v znení neskorších zmien a doplnkov a v súlade s § 83 a súvisiacich ustanovení zákona č. 582/2004 Z.z. o miestnych daniach a poplatku za komunálne odpady a drobné stavebné odpady v znení neskorších zmien a doplnkov

sa uznieslo na vydaní tohto

všeobecne záväzného nariadenia Obce Trnovo

**§ 1**

**Úvodné ustanovenie**

Základné náležitosti o  poplatku za komunálne odpady a drobné stavebné odpady sú ustanovené v § 77 až 83 zákona č. 582/2004 Z.z. o miestnych daniach a  poplatku za komunálne odpady a drobné stavebné odpady v znení neskorších zmien a doplnkov.

**§ 2**

**Základné ustanovenie**

Obec Trnovo týmto VZN ukladá s účinnosťou od 01.01.2024 poplatok za komunálne odpady a drobné stavebné odpady.

**§ 3**

**Predmet úpravy VZN**

1. Predmetom tohto všeobecne záväzného nariadenia je určenie náležitosti poplatku za komunálne odpady a drobné stavebné odpady podľa splnomocňovacieho ustanovenia § 83 zákona č. 582/2004 Z.z..
2. Toto všeobecne záväzné nariadenie upravuje:
3. stanovenie sadzieb poplatku v nadväznosti na zavedený zber odpadu
4. určenie spôsobu vyrubenia a platenia poplatku
5. stanovenie podmienok pre vrátenie, zníženie a odpustenie poplatku.
6. Pre účely tohto VZN sa zdaňovacím obdobím poplatku rozumie kalendárny rok.

**§ 4**

**Sadzby poplatku**

1. Obec Trnovo stanovuje sadzbu poplatku za komunálne odpady **0,0822 EUR** za osobu a kalendárny deň.
2. Obec Trnovo stanovuje sadzbu poplatku za drobný stavebný odpad bez obsahu škodlivín (ďalej len „DSO“) **0,050 €/kg**

a) poplatková povinnosť za DSO vzniká produkciou DSO a platí sa za skutočne odovzdané množstvo.

b) poplatok za množstvový zber DSO sa nevyrubuje rozhodnutím a je splatný ihneď po odovzdaní na zbernom dvore Brantner Fatra, s ktorým má obec Trnovo podpísanú zmluvu o nakladaní s komunálnymi odpadmi a drobnými stavebnými odpadmi na území obce Trnovo.

c) poplatník zaplatí poplatok v hotovosti do pokladne obce na základe vážneho lístku a sadzby poplatku za DSO určenej podľa § 4, ods. 2 o čom následne obec vydá poplatníkovi príjmový pokladničný doklad.

**§ 5**

**Postup obce pri vyrubení poplatku a splatnosť poplatku**

* + 1. Obec v zmysle § 81 zákona č. 582/2004 Z.z. vyrubuje poplatok rozhodnutím - platobným výmerom na celé zdaňovacie obdobie. Vyrubený poplatok je splatný do 15 dní odo dňa nadobudnutia právoplatnosti rozhodnutia.
    2. Obec môže určiť platenie poplatku v splátkach, pričom splátky poplatku sú splatné v lehotách určených obcou v rozhodnutí, ktorým sa vyrubuje poplatok.

**§ 6**

**Vrátenie poplatku**

1. Obec vráti poplatok alebo jeho pomernú časť poplatníkovi na základe písomnej žiadosti, ak mu zanikla povinnosť platiť poplatok v priebehu zdaňovacieho obdobia a preukáže splnenie podmienok na vrátenie poplatku alebo jeho pomernej časti.
2. Podmienky pre vrátenie poplatku alebo jeho pomernej časti sú:
3. poplatník nesmie byť dlžníkom obce
4. musí zaniknúť dôvod spoplatnenia (napr.: zrušenie trvalého resp. prechodného pobytu, zánik práva užívania nehnuteľností a pod.)

**§ 7**

**Zníženie poplatku**

1. Obec na základe písomnej žiadosti poplatok zníži podľa najnižšej sadzby za obdobie, za ktoré poplatník správcovi dane preukáže na základe podkladov, že viac ako 90 dní v zdaňovacom období sa nezdržiava alebo sa nezdržiaval na území obce Trnovo.
2. Podkladmi pre zníženie poplatku sú hodnoverné doklady, z ktorých jednoznačne vyplýva počet dní pobytu poplatníka mimo obce Trnovo, a to :
3. potvrdenie študentského domova alebo internátu o ubytovaní
4. pri práci vykonávanej mimo územia obce alebo SR potvrdenie zamestnávateľa o zamestnaní spolu s potvrdením alebo dokladom o ubytovaní
5. v záhradkárskej osade „ Záhumnie“ obec zníži poplatok na polovicu
6. V prípade, že doklad podľa ods. 2/ nie je v slovenskom alebo českom jazyku, je potrebné k dokladom predložiť aj preklad, pričom sa nevyžaduje úradný preklad. Doklad nie je možné nahradiť čestným vyhlásením poplatníka.
7. Ak si v zdaňovacom období poplatník neuplatní nárok na zníženie poplatku do 31.12. príslušného kalendárneho roka podaním žiadosti a v tejto lehote nepredloží príslušné doklady podľa ods. 2/, nárok na zníženie poplatku za toto obdobie zaniká.

**§ 8**

**Zrušovacie ustanovenie**

Týmto VZN sa zrušuje Všeobecne záväzné nariadenie Obce Trnovo č. 01/2022 z 16.12. 2022.

**§ 9**

**Záverečné ustanovenie**

Obecné zastupiteľstvo v Trnove sa uznieslo na vydaní tohto VZN na svojom zasadnutí dňa 08.12.2023 uznesením č. 06/2023 a toto VZN nadobúda účinnosť dňom 01.01.2024.

V Trnove, dňa: 11.12.2023

**Martin BUOCIK**

starosta obce